Document ID: 31985R2677

*****
ΚΑΝΟΝΙΣΜΟΣ (ΕΟΚ) αριθ. 2677/85 ΤΗΣ ΕΠΙΤΡΟΠΗΣ
της 24ης Σεπτεμβρίου 1985
για τον καθορισμό των λεπτομερειών εφαρμογής του καθεστώτος ενίσχυσης στην κατανά-
λωση για το ελαιόλαδο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2), και ιδίως το άρθρο 11 παράγραφος 8,
Εκτιμώντας:
ότι η ελάχιστη δυναμικότητα συσκευασίας και η ελάχιστη διάρκεια της δραστηριότητας συσκευασίας που απαιτούνται για την έγκριση των επιχειρήσεων πρέπει να καθορίζονται σε επίπεδα που να εξασφαλίζουν ότι οι επιχειρήσεις αυτές ασκούν τη δραστηριότητα συσκευασίας κατά κύριο λόγο και συνεχώς· ότι εντούτοις, είναι δυνατόν να επιτραπεί στα μη παραγωγά κράτη μέλη στα οποία η κατανάλωση είναι παραδοσιακά μειωμένη, μικρότερη συνολική ποσότητα ελαιόλαδου προς συσκευασία κατά τους πρώτους μήνες της δραστηριότητας·
ότι η λογιστική αποθήκης που πρέπει να τηρείται από τις εγκεριμένες επιχειρήσεις πρέπει να περιλαμβάνει όλα τα απαραίτητα στοιχεία για να καθιστά δυνατό τον έλεγχο του δικαιώματος για ενίσχυση στην κατανάλωση· ότι για να εξασφαλισθεί ένας αποτελεσματικός έλεγχος είναι αναγκαίο να επεκταθεί η υποχρέωση της τήρησης της εν λόγω λογιστικής αποθήκης στις μη εγκεκριμένες επιχειρήσεις που συσκευάζουν σε μικρές συσκευασίες το εισαγόμενο λάδι·
ότι για τον έλεγχο μπορεί να αποδειχθεί αναγκαίο, σε ορισμένες περιπτώσεις, να ελέγχεται επίσης η εμπορική λογιστική της σχετικής επιχείρησης και, ενδεχομένως, να πραγματοποιούνται άλλες επαληθεύσεις στους συναλλασσομένους που ασκούν δραστηριότητα σε προγενέστερο ή μεταγενέστερο στάδιο της επιχείρησης αυτής· ότι για τον ίδιο σκοπό πρέπει να προβλεφθεί η δυνατότητα επέκτασης του ελέγχου στην λογιστική που αφορά τη συσκευασία σπορελαίου·
ότι, για να εξασφαλισθεί η καλή λειτουργία του καθεστώτος ενίσχυσης, αυτό πρέπει να περιορίζεται στα συσκευασμένα λάδια σε μικρές συσκευασίες, για τις οποίες υπάρχει κατά παράδοση ζήτηση από τον καταναλωτή·
ότι, για να εξασφαλισθεί η καλή διοικητική διαχείριση, πρέπει να απαγορευθεί το εκ νέου γέμισμα των αμέσων συσκευασιών·
ότι, δυνάμει του άρθρου 11 του κανονισμού αριθ. 136/66/ΕΟΚ, η ενίσχυση χορηγείται για το λάδι που παράγεται και διατίθεται στην αγορά εντός της Κοινότητας· ότι για την εξασφάλιση μιας καλής διοικητικής διαχείρισης πρέπει να ορισθεί η έννοια της διάθεσης στην αγορά της Κοινότητας·
ότι η αίτηση ενίσχυσης πρέπει να περιλαμβάνει ένα ελάχιστο απαραίτητων ενδείξεων κατά τρόπο ώστε να καθίσταται δυνατός ο έλεγχος του δικαιώματος για ενίσχυση·
ότι η ελάχιστη ποσότητα, που πρέπει να αποτελέσει αντικείμενο κάθε αίτησης για ενίσχυση, πρέπει να καθορίζεται σε ένα επίπεδο που να επιτρέπει την ορθολογική διαχείριση του καθεστώτος ενίσχυσης· ότι για το σκοπό αυτό πρέπει να προβλεφθούν ειδικές διατάξεις για τα λάδια που εξέρχονται από την επιχείρηση κατά το τέλος της περιόδου εμπορίας·
ότι, για να εξασφαλισθεί η ενιαία εφαρμογή του καθεστώτος ενίσχυσης, πρέπει να καθορισθούν οι λεπτομέρειες καταβολής της·
ότι, για να εξασφαλισθεί η καλή λειτουργία του καθεστώτος αυτού, πρέπει να εξαρτηθεί η προκαταβολή της ενίσχυσης από την παροχή ασφαλείας που θα αποδεσμεύεται κατά την αναγνώριση του δικαιώματος για ενίσχυση·
ότι υπάρχει ο κίνδυνος σημαντικές ποσότητες ελαιολάδου που προσφέρονται σε μικρές συσκευασίες να εισάγονται στην Κοινότητα ή να αποτελούν αντικείμενο ενδοκοινοτικών συναλλαγών, πράγμα που μπορεί να οδηγήσει σε απάτες· ότι, για να αντιμετωπισθούν οι δυσκολίες αυτές, πρέπει να εφαρμοστούν στα εν λόγω εμπορικά ρεύματα κατάλληλα μέτρα ελέγχου όσον αφορά τον προορισμό τους· ότι για το σκοπό αυτό πρέπει να απαγορευτεί η μετάγγιση των λαδιών που προσφέρονται σε μικρές συσκευασίες και να προβλεφθεί η κύρωση που θα πρέπει να εφαρμόζεται σε περίπτωση μη τήρησης της υποχρέωσης αυτής· ότι πρέπει να εφαρμοστεί η κύρωση αυτή και στην περίπτωση που ο προορισμός του λαδιού δεν είναι δυνατό να αποδειχθεί·
ότι σύμφωνα με το άρθρο 9 του κανονισμού (ΕΟΚ) αριθ. 3089/78 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 2762/80 (4), κάθε θέση σε ελεύθερη κυκλοφορία εισαγόμενου ελαιόλαδου πρέπει να υπάγεται στην υποχρέωση παροχής ασφαλείας που αποδεσμεύεται μόλις το λάδι αυτό δεν μπορεί πλέον να τύχει της ενίσχυσης· ότι πρέπει να οριστούν οι λεπτομέρειες εφαρμογής του συστήματος ασφαλείας· ότι πρέπει
ωστόσο να εξαιρεθούν από την υποχρέωση αυτή οι εισαγωγές μικρών ποσοτήτων, εξασφαλίζοντας όμως την εξέλιξη των εξαιρουμένων ποσοτήτων·
ότι για να εξασφαλισθεί η καλή λειτουργία του καθεστώτος ελέγχου των εισαγομένων λαδιών που αναφέρεται παραπάνω, πρέπει να οριστούν οι χρήσεις που δεν επιτρέπουν στο λάδι να τύχει της ενίσχυσης· ότι για τον σκοπό αυτό πρέπει να προβλεφθεί η έκδοση από το κράτος μέλος ενός εγγράφου που πιστοποιεί ότι το λάδι έτυχε μιας από τις σχετικές χρήσεις·
ότι πρέπει να καταργηθεί ο κανονισμός (ΕΟΚ) αριθ. 3172/80 της Επιτροπής (1)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την έγκριση που αναφέρεται στο άρθρο 2 του κανονισμού (ΕΟΚ) αριθ. 3089/78, κάθε επιχείρηση συσκευασίας πρέπει να έχει δυναμικότητα συσκευασίας τουλάχιστον ίση με 6 τόνους λαδιού ανά ημέρα εργασίας 8 ωρών.
Άρθρο 2
Για την έγκριση, κάθε επιχείρηση πρέπει να αναλάβει την υποχρέωση:
α) να ασκεί, εκτός από περίπτωση ανωτέρας βίας, τη δραστηριότητα συσκευασίας τουλάχιστον 120 ημέρες ανά περίοδο εμπορίας·
β) να συσκευάζει, εκτός από περίπτωση ανωτέρας βίας, κατά το χρονικό διάστημα που αναφέρεται στο στοιχείο α) μία συνολική ποσότητα τουλάχιστον 60 τόνων ελαιόλαδου.
Όσον αφορά τις επιχειρήσεις που αρχίζουν τη δραστηριότητά τους κατά τη διάρκεια της περιόδου εμπορίας, τα ελάχιστα μεγέθη που αναφέρονται στα στοιχεία α) και β) καθόριζονται κατ' αναλογία του αριθμού των μηνών που υπολείπονται μέχρι το τέλος της σχετικής περιόδου.
Στην περίπτωση κατά την οποία μία περίοδος εμπορίας δεν έχει την κανονική διάρκεια των 12 μηνών, τα όρια που προβλέπονται στα στοιχεία α) και β) προσαρμόζονται συναρτήσει της πραγματικής διαρκείας αυτής.
Για τις επιχειρήσεις που βρίσκονται σε κράτη μέλη που δεν παράγουν ελαιόλαδο, η ελάχιστη ποσότητα που αναφέρεται στα στοιχεία α) και β) μειώνεται κατά το ήμισυ για τους πρώτους 12 μήνες δραστηριότητας από την ημερομηνία κατά την οποία χορηγήθηκε η έγκριση.
Άρθρο 3
Κάθε επιχείρηση συσκευασίας τηρεί, από την ημερομηνία έγκρισής της, καθημερινή λογιστική αποθήκης, η οποία περιλαμβάνει τουλάχιστον τις ακόλουθες ενδείξεις:
α) υπάρχοντα αποθέματα ελαιολάδου κατά την ημερομηνία έγκρισης που κατανέμονται ανάλογα με την καταγωγή τους και την παρουσίασή τους·
β) για κάθε παρτίδα, ποσότητα και ποιότητα του ελαιόλαδου που εισέρχεται στην επιχείρηση, οι οποίες κατανέμονται ανάλογα με την καταγωγή και την παρουσίασή τους·
γ) για κάθε εισερχόμενη παρτίδα, ο αριθμός του τιμολογίου αγοράς ή, ενδεχομένως, ο αριθμός του δελτίου παραλαβής ή κάθε άλλου ισοδύναμου εγγράφου που εκδίδεται για την παρτίδα·
δ) αριθμός των άμεσων συσκευασιών που έχουν εισέλθει στην επιχείρηση, οι οποίες κατανέμονται ανάλογα με την χωρητικότητά τους καθώς και ο αριθμός του τιμολογίου αγοράς ή, ενδεχομένως, ο αριθμός του δελτίου παραλαβής ή κάθε άλλου ισοδύναμου εγγράφου ·
ε) αριθμός των χρησιμοποιηθεισών άμεσων συσκευασιών, οι οποίες κατανέμονται ανάλογα με τη χωρητικότητά τους·
στ) ποσότητα και ποιότητα του ελαιόλαδου που έχει συσκευασθεί ·
ζ) για κάθε παρτίδα, ποσότητα και ποιότητα του ελαιόλαδου που έχει εξέλθει από την επιχείρηση·
η) για κάθε παρτίδα που εξέρχεται, ο αριθμός του τιμολογίου πώλησης ή, ενδεχομένως, ο αριθμός του δελτίου εξόδου ή κάθε άλλου ισοδύναμου εγγράφου που εκδίδεται για την παρτίδα·
θ) η διακίνηση των λαδιών στο εσωτερικό της εγκατάστασης της επιχείρησης που αναφέρεται στο άρθρο 7 παράγραφος 2 στοιχείο α) και μεταξύ της εγκατάστασης αυτής και του τόπου αποθήκευσης που αναφέρεται στο άρθρο 7 παράγραφος 2 στοιχείο β).
Στην περίπτωση που μια επιχείρηση συσκευασίας ελαιόλαδου συσκευάζει και σπορέλαιο, η σχετική επιχείρηση τηρεί για την τελευταία αυτή δραστηριότητα μία ξεχωριστή καθημερινή λογιστική αποθήκης.
Άρθρο 4
1. Του αριθμού αναγνώρισης που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 3089/78 προηγούνται τα ακόλουθα γράμματα:
- (CEE) - (EEG) - B για τις επιχειρήσεις που βρίσκονται στο Βέλγιο,
- (EOEF) - DK για τις επιχειρήσεις που βρίσκονται στη Δανία,
- (EWG) - D για τις επιχειρήσεις που βρίσκονται στην Ομοσπονδιακή Δημοκρατία της Γερμανίας,
- (ΕΟΚ) - Ε για τις επιχειρήσεις που βρίσκονται στην Ελλάδα,
- (CEE) - F για τις επιχειρήσεις που βρίσκονται στη Γαλλία,
- (EEC) - IRL για τις επιχειρήσεις που βρίσκονται στην Ιρλανδία,
- (CEE) - ITA για τις επιχειρήσεις που βρίσκονται στην Ιταλία,
- (CEE) - L για τις επιχειρήσεις που βρίσκονται στο Λουξεμβούργο,
- (EEG) - NL για τις επιχειρήσεις που βρίσκονται στις Κάτω Χώρες,
- (EEC) - UK για τις επιχειρήσεις που βρίσκονται στο Ηνωμένο Βασίλειο.
2. Ο αριθμός αναγνώρισης πρέπει να είναι ανεξίτηλος και να φέρεται σε κάθε άμεση συσκευασία που αναφέρεται στο άρθρο 6 και περιέχει ελαιόλαδο που προορίζεται να διατεθεί στην αγορά της Κοινότητας και να τύχει της ενίσχυσης στην κατανάλωση.
Άρθρο 5
Τα κράτη μέλη εξακριβώνουν με δειγματοληψία, με τη βοήθεια των μεθόδων που αναφέρονται στα παραρτήματα του κανονισμού (ΕΟΚ) αριθ. 1058/77 της Επιτροπής (1), ότι το ελαιόλαδο που είναι συσκευασμένο σε άμεση συσκευασία σύμφωνα με τις διατάξεις του άρθρου 6 ανταποκρίνεται σε έναν από τους ορισμούς που αναφέρονται στο άρθρο 4 παράγραφος 1 στοιχείο α) του κανονισμού (ΕΟΚ) αριθ. 3089/78.
Άρθρο 6
1. Για να τύχει της ενίσχυσης, το ελαιόλαδο πρέπει να είναι συσκευασμένο σε άμεση συσκευασία καθαρού περιεχομένου που δεν υπερβαίνει τα 5 λίτρα, η οποία φέρει σύστημα σφραγίσματος που δεν επανακτάται και φέρει τον αριθμό αναγνώρισης που προβλέπεται στο άρθρο 4.
2. Το εκ νέου γέμισμα των αμέσων συσκευασιών απαγορεύεται.
Άρθρο 7
1. Κατά την έννοια του παρόντος κανονισμού, θεωρείται ότι διατίθεται στην αγορά εντός της Κοινότητας κάθε ελαιόλαδο που πωλείται από εγκεκριμένη επιχείρηση συσκευασίας και εξέρχεται από αυτήν αφού συσκευαστεί από την ίδια επιχείρηση σύμφωνα με το άρθρο 6.
Ο συντελεστής μετατροπής που πρέπει να εφαρμόζεται στο ποσό της ενίσχυσης στην κατανάλωση, η οποία καθορίζεται σε ECU, είναι ο αντιπροσωπευτικός συντελεστής που ισχύει την ημερομηνία της εξόδου του συσκευασμένου ελαιόλαδου από την εγκεκριμένη επιχείρηση συσκευασίας.
2. Κατά την έννοια του παρόντος κανονισμού θεωρείται ότι έχει εξέλθει από την επιχείρηση συσκευασίας κάθε ελαιόλαδο που εγκαταλείπει, αφού έχει υποστεί συσκευασία:
α) τον χώρο της επιχείρησης όπου έχει πραγματοποιηθεί η συσκευασία, ή
β) κάθε χώρο αποθήκευσης εκτός του χώρου της επιχείρησης, όταν το ελαιόλαδο δεν αποθηκεύεται σ' αυτήν.
Ο χώρος αποθήκευσης που αναφέρεται στο στοιχείο β) πρέπει να παρέχει επαρκείς εγγυήσεις όσον αφορά τον έλεγχο των αποθηκευμένων προϊόντων και να έχει εκ των προτέρων εγκριθεί από τον οργανισμό που είναι επιφορτισμένος με τον έλεγχο.
Άρθρο 8
Τα κράτη μέλη θεσπίζουν, εφόσον παραστεί ανάγκη, όλες τις διατάξεις που εξασφαλίζουν την τήρηση της προϋπόθεσης που ορίζεται στο άρθρο 4 παράγραφος 1 στοιχείο γ) του κανονισμού (ΕΟΚ) αριθ. 3089/78.
Τα κράτη μέλη ανακοινώνουν στην Επιτροπή τις διατάξεις που θεσπίζουν δυνάμει του προηγούμενου εδαφίου.
Άρθρο 9
1. Κάθε αίτηση ενίσχυσης αφορά τη συνολική ποσότητα ελαιολάδου που έχει εξέλθει από την επιχείρηση συσκευασίας κατά τη διάρκεια ενός συγκεκριμένου μήνα.
Κάθε αίτηση υποβάλλεται το αργότερο στο τέλος του δεύτερου μήνα που ακολουθεί αυτόν, στον οποίο η αίτηση αναφέρεται. Η αίτηση αφορά τουλάχιστον 15 τόνους. Στην περίπτωση που δεν έχει συγκεντρωθεί η ποσότητα αυτή κατά τη διάρκεια ενός συγκεκριμένου μήνα, η αίτηση υποβάλλεται το αργότερο στο τέλος του δεύτερου μήνα που ακολουθεί αυτόν, κατά τη διάρκεια του οποίου έχει συγκεντρωθεί η ελάχιστη ποσότητα.
Εντούτοις, για το σύνολο των ποσοτήτων που εξέρχονται από την επιχείρηση κατά το τέλος της περιόδου και που δεν έχουν αποτελέσει αντικείμενο αίτησης για ενίσχυση σύμφωνα με τα προηγούμενα εδάφια, υποβάλλεται αίτηση το αργότερο κατά τη διάρκεια των δύο μηνών που ακολουθούν το τέλος της περιόδου αυτής.
Κάθε αίτηση που υποβάλλεται μετά την εκπνοή της προβλεπόμενης προθεσμίας δεν γίνεται αποδεκτή.
Εντούτοις, οι αιτήσεις που υποβάλλονται μετά την λήξη της προθεσμίας που προβλέπεται παραπάνω και το αργότερο εντός περιόδου 2 μηνών από την λήξη αυτή γίνονται επίσης αποδεκτές και συνεπάγονται μείωση της ενίσχυσης, που πρέπει να καταβληθεί, κατά 10 % ανά μήνα ή τμήμα μηνός καθυστέρησης.
2. Η αίτηση συμπεριλαμβάνει τουλάχιστον τις ακόλουθες ενδείξεις:
- όνομα και διεύθυνση της επιχειρήσεως που υποβάλλει την αίτηση,
- αριθμός εξακριβώσεως αυτής,
- ποσότητα ελαιόλαδου για την οποία ζητείται η ενίσχυση κατανεμημένη κατά μήνα εξόδου και σύμφωνα με τις ποιότητες που καθορίζονται στα σημεία 1, 3 και 6 του παραρτήματος του κανονισμού αριθ. 136/66/ΕΟΚ.
3. Το κράτος μέλος καταβάλλει το ποσό της ενίσχυσης εντός των εκατόν πενήντα ημερών που έπονται της ημερομηνίας κατάθεσης της αίτησης.
Ωστόσο, η προθεσμία αυτή μπορεί να παραταθεί εάν οι πραγματοποιούμενοι έλεγχοι απαιτούν συμπληρωματική έρευνα, υπό τον όρο ότι η διάρκεια ισχύος της ασφαλείας που αναφέρεται στο άρθρο 11 παράγραφος 1 παρατείνεται για την ίδια χρονική περίοδο.
Άρθρο 10
Κατά την έννοια του παρόντος κανονισμού ένα λίτρο ελαιόλαδου αντιστοιχεί σε 0,916 χιλιόγραμμα του προϊόντος αυτού.
Άρθρο 11
1. Το ποσό της ενίσχυσης προκαταβάλλεται μόλις ο ενδιαφερόμενος υποβάλει αίτηση ενίσχυσης συνοδευόμενη από βεβαίωση που πιστοποιεί την παροχή ασφαλείας ίσης με το ποσό αυτό.
2. Η ασφάλεια παρέχεται υπό μορφή εγγύησης που δίνεται από έναν οργανισμό που ανταποκρίνεται στα κριτήρια που καθορίζονται από το κράτος μέλος, στο οποίο έχει κατατεθεί η αίτηση ενίσχυσης.
3. Η ασφάλεια αποδεσμεύεται μόλις η αρμόδια αρχή του κράτους μέλους αναγνωρίσει το δικαίωμα για ενίσχυση για τις ποσότητες που αναφέρονται στην αίτηση.
Όταν δεν αναγνωρίζεται το δικαίωμα για ενίσχυση για το σύνολο ή για μέρος των ποσοτήτων που αναφέρονται στην αίτηση, η ασφάλεια καταπίπτει κατ' αναλογία των ποσοτήτων, για τις οποίες δεν τηρήθηκαν οι προϋποθέσεις που παρέχουν το δικαίωμα για ενίσχυση.
Άρθρο 12
1. Για τον σκοπό των ελέγχων που αναφέρονται στο άρθρο 7 του κανονισμού (ΕΟΚ) αριθ. 3089/78, τα κράτη μέλη προβαίνουν σε συστηματική επαλήθευση της λογιστικής αποθήκης των εγκεκριμένων επιχειρήσεων συσκευασίας.
Για τις εγκεκριμένες επιχειρήσεις που πραγματοποιούν τη συσκευασία του ελαιόλαδου και των σπορελαίων, ο έλεγχος που προβλέπεται στο παρόν άρθρο μπορεί να επεκταθεί στην λογιστική αποθήκης λαδιών, εκτός του ελαιόλαδου.
Σε περίπτωση αμφιβολίας όσον αφορά την ακρίβεια των στοιχείων που περιέχονται στην αίτηση ενίσχυσης, μπορεί να γίνει επαλήθευση της χρηματοδοτικής λογιστικής του αιτούντος και, ενδεχομένως, να διεξαχθούν συμπληρωματικοί έλεγχοι σε όσους προμηθεύουν με λάδι την επιχείρηση συσκευασίας, καθώς και στους εμπόρους στους οποίους παραδίνεται το συσκευασμένο λάδι.
2. Στο πλαίσιο των ερευνών που διεξάγονται για τη διαπίστωση ενεργειών που συνιστούν απάτη, κάθε εμπορευόμενος που αγοράζει ή πωλεί ελαιόλαδο που προσφέρεται σε άμεσες συσκευασίες καθαρού περιεχομένου κατώτερου ή ίσου με πέντε λίτρα, με εξαίρεση τους λιανοπωλητές καθώς και τους άμεσους καταναλωτές, υποχρεούται να υπόκειται στους ενδεχόμενους ελέγχους του κράτους μέλους.
3. Η μετάγγιση ελαιόλαδου που παρουσιάζεται σε άμεσες συσκευασίες καθαρού περιεχομένου κατώτερου ή ίσου με 5 λίτρα απαγορεύεται χωρίς προηγούμενη έγκριση.
Το κράτος μέλος είναι δυνατόν να εξαρτά την έγκριση από τη σύσταση εγγύησης, ίση με το ποσό της ενίσχυσης στην κατανάλωση, και η οποία αφορά την ποσότητα ελαιόλαδου η οποία υπόκειται σε νέα εμφιάλωση. Η ασφάλεια αυτή αποδεσμεύεται όταν ο ενδιαφερόμενος δύναται να προσκομίσει, προς ικανοποίηση του ενδιαφερόμενου κράτους μέλους, την απόδειξη ότι το ελαιόλαδο το οποίο υπέστη την εν λόγω μετάγγιση, έχει τεθεί στην κατανάλωση χωρίς να του χορηγηθεί ενίσχυση ή χωρίς να έχει λάβει το πιστοποιητικό που αναφέρεται στο άρθρο 18 παράγραφος 3.
4. Σε περίπτωση μετάγγισης χωρίς έγκριση, ο εμπορευόμενος υποχρεούται να καταβάλει στο κράτος μέλος, στο οποίο έχει πραγματοποιηθεί η ενέργεια αυτή, ποσό ίσο με αυτό της ενίσχυσης στην κατανάλωση που εφαρμόζεται στις σχετικές ποσότητες.
Σε περίπτωση που ένας εμπορευόμενος δεν είναι σε θέση να παράσχει, με ικανοποιητικό για το σχετικό κράτος μέλος τρόπο, την απόδειξη του προορισμού του ελαιόλαδου που έχει αγοραστεί σε άμεσες συσκευασίες καθαρού περιεχομένου κατώτερου ή ίσου με 5 λίτρα, ο εν λόγω εμπορευόμενος υποχρεούται να καταβάλει στο σχετικό κράτος μέλος ένα ποσό ίσο με αυτό της ενίσχυσης στην κατανάλωση που εφαρμόζεται στις σχετικές ποσότητες.
Το ποσό που εισπράττεται από το κράτος μέλος αφαιρείται από τις δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA) από τις υπηρεσίες ή τους οργανισμούς πληρωμών των κρατών μελών.
5. Στην περίπτωση που προβλέπεται από το άρθρο 3 παράγραφος 2 του κανονισμού (ΕΟΚ) αριθ. 3089/78, αν έχει προσωρινά ανακληθεί η έγκριση μιας επιχείρησης συσκευασίας, δεν μπορεί να ζητηθεί νέα έγκιρση καθ' όλη τη διάρκεια της περιόδου ανάκλησης από κάθε φυσικό ή νομικό πρόσωπο που ασκεί τη δραστηριότητα συσκευασίας στην ίδια εγκατάσταση της επιχείρησης που αποτελεί αντικείμενο της ανάκλησης αυτής, εκτός αν ο ενδιαφερόμενος αποδείξει, προς ικανοποίηση του ενδιαφερόμενου κράτους μέλους, ότι αυτή η αίτηση νέας έγκρισης δεν αποβλέπει να αλλοιώσει την κύρωση που προβλέπεται στο εν λόγω άρθρο.
6. Με την επιφύλαξη των διατάξεων του άρθρου 3 του κανονισμού (ΕΟΚ) αριθ. 3089/78, στην περίπτωση που πραγματοποιούμενοι έλεγχοι δυνάμει του άρθρου 7 του εν λόγω κανονισμού αποδεικνύουν στη λογιστική αποθήκης ανωμαλίες οι οποίες αφορούν ουσιαστική τροποποίηση των ποσοτήτων ελαιόλαδου που γίνονται αποδεκτές στην ενίσχυση, αναστέλλεται η έγκριση αμελλητί από το ενδιαφερόμενο κράτος μέλος.
Άρθρο 13
1. Σε περίπτωση εφαρμογής του άρθρου 11 παράγραφος 3 του κανονισμού αριθ. 136/66/ΕΟΚ, τα ενδιαφερόμενα κράτη μέλη καθορίζουν τις εργασίες, στις οποίες συμμετέχουν οι αναγνωρισμένοι επαγγελματικοί οργανισμοί, καθώς και τους όρους υπό τους οποίους οι επιχειρήσεις συσκευασίας πρέπει να υποβάλουν την αίτηση ενίσχυσής τους μέσω ενός τέτοιου οργανισμού. Στην περίπτωση αυτή, οι αναγνωρισμένοι επαγγελματικοί οργανισμοί επαληθεύουν στις εγκεκριμένες επιχειρήσεις συσκευασίας, που τους υποδεικνύονται από τα κράτη μέλη, την τήρηση της λογιστικής αποθήκης σύμφωνα με τις διατάξεις του άρθρου 3 του παρόντος κανονισμού καθώς και την ακρίβεια των στοιχείων που εμφαίνονται στην εν λόγω λογιστική.
2. Για το σκοπό των επαληθεύσεων που αναφέρονται στην παράγραφο 1, οι αναγνωρισμένοι επαγγελματικοί οργανισμοί έχουν πρόσβαση στις εγκεκριμένες επιχειρήσεις συσκευασίας και στη λογιστική αποθήκης τους.
Στην περίπτωση που οι επαγγελματικοί οργανισμοί:
- δεν μπόρεσαν να έχουν πρόσβαση στις επιχειρήσεις συσκευασίας, ή
- διαπιστώνουν κατά τη διάρκεια των επαληθεύσεων:
α) παρατυπίες στην λογιστική αποθήκης, ή
β) σημαντικές διαφορές μεταξύ των στοιχείων που προκύπτουν από την λογιστική αποθήκης και των στοιχείων που διαπιστώνονται κατά τις επαληθεύσεις,
ενημερώνουν αμέσως το ενδιαφερόμενο κράτος μέλος.
Άρθρο 14
1. Για το σκοπό του ελέγχου της τήρησης του όρου που αναφέρεται στο άρθρο 4 παράγραφος 1 στοιχείο α) του κανονισμού (ΕΟΚ) αριθ. 3089/78, κάθε υποπροϊόν της διαδικασίας εξευγενισμού του ελαιόλαδου ή του πυρηνέλαιου που παράγεται στην Κοινότητα πρέπει να αναμειγνύεται τη στιγμή της παραγωγής με ένα από τα ακόλουθα προϊόντα, στις αναλογίες που αναφέρονται παρακάτω:
- όξινο έλαιο εξευγενισμού σησαμιού ή σησαμέλαιο σε ποσοστό 10 %, ή
- όξινο έλαιο εξευγενισμού κράμβης ή κραμβέλαιο σε ποσοστό 30 %, ή
- όξινο έλαιο προερχόμενο από καθαρισμό κραμβελαίου ή κραμβέλαιο του οποίου η περιεκτικότητα σε ερουκικό οξύ είναι ανωτέρα ή ίση από 25 % σε λιπαρά οξέα τριγλυκεριδίων, μέχρι επιτεύξεως ενός ποσοστού σε ερουκικό οξύ 2,5 στο πρϊόν που προκύπτει από την ανάμειξη, ή
- όξινο έλαιο εξευγενισμού λίνου ή λινέλαιο σε ποσοστό 10 %, ή
- ζωικό λίπος βοοειδών σε ποσοστό 15 %, ή
- χολεστερόλης σε ποσοστό 0,2 %.
Το ποσοστό αυτό πρέπει να λαμβάνεται από χολεστερόλη που δεν περιέχει τοξικές ακαθαρσίες για την ανθρώπινη διατροφή.
2. Κάθε επιχείρηση εξευγενισμού ελαιόλαδου τηρεί, για το σκοπό του ελέγχου των εργασιών που προβλέπονται στο παρόν άρθρο, μια ξεχωριστή καθημερινή λογιστική αποθήκης για τα υποπροϊόντα του εξευγενισμού και για τα άλλα προϊόντα που προβλέπονται στην παράγραφο 1, η οποία πρέπει να περιέχει τουλάχιστον τις ακόλουθες ενδείξεις:
- ποσότητες και ποιότητες που εισέρχονται στην επιχείρηση,
- ποσότητες και ποιότητες που παράγονται στην επιχείρηση,
- ποσότητες και ποιότητες που εξέρχονται από την επιχείρηση,
- αποθέματα που κατανέμονται ανά ποιότητα.
3. Τα κράτη μέλη μπορούν να εξαιρέσουν τυ υποπροϊόντα που λαμβάνονται από τη διαδικασία εξευγενισμού του ελαιόλαδου ή του πυρηνελαίου, που προορίζονται ως έχουν για την κατασκευή σαπουνιών, από την υποχρέωση που προβλέπεται στην παράγραφο 1, υπό τον όρο ότι υποβάλλουν τα προϊόντα αυτά, από τη στιγμή της παραγωγής τους, σε διαρκή έλεγχο που εξασφαλίζει την οριστική μεταποίσηή τους σε σαπούνι.
Άρθρο 15
1. Η θέση σε ελεύθερη κυκλοφορία μέσα στην Κοινότητα των υποπροϊόντων της διαδικασίας εξευγενισμού του ελαιόλαδου ή του πυρηνέλαιου που υπάγονται στη διάκριση 15.17 Β του Κοινού Δασμολογίου, καθώς και των όξινων ελαίων εξευγενισμού που προέρχονται από αυτά τα υποπροϊόντα και που υπάγονται στη διάκριση 15.10 Γ του Κοινού Δασμολογίου, υπόκειται στον όρο ότι αυτά τα προϊόντα έχουν προηγουμένως υποστεί, υπό τον έλεγχο της αρμόδιας υπηρεσίας στο κράτος μέλος που τίθενται σε ελεύθερη κυκλοφορία, μία από τις διαδικασίες ανάμειξης που αναφέρονται στο άρθρο 14.
2. Τα ενδιαφερόμενα κράτη μέλη καθορίζουν τα αναγκαία μέτρα για να εξασφαλιστεί η τήρηση του όρου που αναφέρεται στην παράγραφο 1.
Άρθρο 16
1. Κατά την τήρηση των τελωνειακών διατυπώσεων για τη θέση σε κατανάλωση σ' ένα κράτος μέλος του ελαιόλαδου που είναι συσκευασμένο σε άμεσες συσκευασίες καθαρού περιεχομένου κατώτερου ή ίσου με 5 λίτρα, ο εισαγωγέας πρέπει να υποβάλει στις τελωνειακές αρχές του εν λόγω κράτους μέλους αντίγραφο του τιμολογίου αγοράς του προϊόντος ή κάθε άλλο κατάλληλο έγγραφο που περιέχει πληροφορίες σχετικά με την ποσότητα, την φύση, τη συσκευασία του προϊόντος και τα στοιχεία αναγνώρισης του αγοραστή.
Τα έγγραφα αυτά θεωρούνται από τις τελωνειακές αρχές και διαβιβάζονται από αυτές στις αρχές που είναι επιφορτισμένες με τον έλεγχο της ενίσχυσης στην κατανάλωση, οι οποίες λαμβάνουν τα κατάλληλα μέτρα για την εξασφάλιση της τήρησης των διατάξεων του άρθρου 12 παράγραφος 3.
2. Τα σχετικά μέλη παρέχουν αμοιβαία την βοήθειά τους για την εκτέλεση των ελέγχων που προβλέπονται στο παρόν άρθρο.
Άρθρο 17
1. Κάθε θέση σε ελεύθερη κυκλοφορία στην Κοινότητα του ελαιόλαδου που υπάγεται στη διάκριση 15.07 Α του Κοινού Δασμολογίου υπόκειται στην υποχρέωση υποβολής της απόδειξης ότι έχει παρασχεθεί η ασφάλεια που αναφέρεται στο άρθρο 9 του κανονισμού (ΕΟΚ) αριθ. 3089/78. Εξάλλου, όταν το λάδι που πρόκειται να τεθεί σε ελεύθερη κυκλοφορία είναι συσκευασμένο σε άμεσες συσκευασίες καθαρού περιεχομένου κατώτερου ή ίσου με 5 λίτρα, η συσκευασία πρέπει να φέρει ανεξίτηλες ενδείξεις που καθιστούν δυνατή τη διαπίστωση ότι το σχετικό λάδι έχει συσκευασθεί σε τρίτη χώρα.
Ωστόσο, η θέση σε ελεύθερη κυκλοφορία ποσοτήτων ελαιολάδου κατωτέρων από 40 χιλιόγραμμα εξαιρείται της συστάσεως της ασφαλείας που αναφέρεται ανωτέρω από τα κράτη μέλη.
Οι εξαιρούμενες ποσότητες ανακοινώνονται κάθε έξι μήνες στην Επιτροπή από τα κράτη μέλη. Ωστόσο, αυτά πληροφορούν αμελλητί την Επιτροπή στην περίπτωση που η εξέλιξη των εν λόγω ποσοτήτων δεν είναι κανονική.
2. Η ασφάλεια είναι ίση με το ποσό της ενίσχυσης στην κατανάλωση που καταβάλλεται στο δικαιούχο. Η ασφάλεια αυτή παρέχεται για ποσοστό 100 % της ποσότητας ελαιόλαδου που πρόκειται να εισαχθεί.
Εντούτοις:
α) όσον αφορά τα ελαιόλαδα που υπάγονται στην διάκριση 15.07 Α Ι β) του Κοινού Δασμολογίου, που κατάγονται και μεταφέρονται απευθείας στην Κοινότητα από τις χώρες που αναφέρονται παρακάτω, η ποσότητα για την οποία παρέχεται η ασφάλεια είναι ίση:
- για την Τουρκία και την Τυνησία με 88 %,
- για το Μαρόκο με 91 %,
- για τις άλλες χώρες με 97 %,
της συνολικής ποσότητας που πρόκειται να εισαχθεί·
β) όσον αφορά τα ελαιόλαδα που υπάγονται στη διάκριση 15.07 Α Ι γ) του Κοινού Δασμολογίου, η ποσότητα για την οποία παρέχεται η ασφάλεια είναι ίση με 78 % της συνολικής ποσότητας που πρόκειται να εισαχθεί.
3. Η ασφάλεια παρέχεται, κατ' επιλογή του αιτούντος, σε χρήμα ή υπό μορφή εγγύησης που δίνεται από οργανισμό που ανταποκρίνεται στα κριτήρια που καθορίζονται από το κράτος μέλος, στο οποίο παρέχεται η ασφάλεια.
4. Κατά τροποποίηση του κανονισμού (ΕΟΚ) αριθ. 2220/85 της Επιτροπής (1) η ασφάλεια αποδεσμεύεται όταν υποβληθεί, εκτός από περίπτωση ανωτέρας βίας, το πρωτότυπο του πιστοποιητικού που αναφέρεται στο άρθρο 18 παράγραφος 3 μέσα σε έξι μήνες από την ημερομηνία υποβολής της απόδειξης. Η ασφάλεια αυτή αποδεσμεύεται για την ποσότητα λαδιού που τέθηκε σε ελεύθερη κυκλοφορία ή, κατά περίπτωση, για ισοδύναμη ποσότητα ελαιόλαδου από το σχετικό πιστοποιητικό της οποίας προκύπτει ότι υπόκειται στον όρο να μην τύχει της ενίσχυσης στην κατανάλωση.
Η προθεσμία, μετά την οποία η ασφάλεια καταπίπτει, μπορεί να παραταθεί μέχρι δώδεκα μήνες από το σχετικό κράτος μέλος, αν το λάδι που έχει τεθεί σε κυκλοφορία και είναι συσκευασμένο σε άμεσες συσκευασίες καθαρού περιεχομένου κατώτερου ή ίσου με 5 λίτρα έχει υπαχθεί στον όρο να μην μπορεί να τύχει της ενίσχυσης υπό τις προϋποθέσεις που προβλέπονται στο άρθρο 18 παράγραφος 1 στοιχείο δ).
Στην περίπτωση που δεν τηρηθούν οι προθεσμίες που αναφέρονται παραπάνω, η ασφάλεια καταπίπτει. Εντούτοις, αν υποβληθεί το πιστοποιητικό που αναφέρεται στο άρθρο 18 παράγραφος 3, το αργότερο εντός των έξι μηνών που ακολουθούν την ημερομηνία λήξης της προθεσμίας που αναφέρεται στο πρώτο εδάφιο, η ασφάλεια επιστρέφεται.
Στην περίπτωση που το πιστοποιητικό υποβάλλεται μεταξύ του δεκάτου τρίτου και του εικοστού πρώτου μήνα μετά την ημερομηνία υποβολής της απόδειξης του λαδιού, η ασφάλεια επιστρέφεται αφού αφαιρεθεί για κάθε μήνα ή για κάθε τμήμα μηνός καθυστέρησης ένα ποσό ίσο με 10 % της ασφάλειας που έχει παρασχεθεί.
Αν το ελαιόλαδο που έχει τεθεί σε ελεύθερη κυκλοφορία, το οποίο υπάγεται στη διάκριση 15.07 Α Ι α) του Κοινού Δασμολογίου και παρουσιάζεται σε άμεσες συσκευασίες καθαρού περιεχομένου ανώτερου των 5 λίτρων, υπόκειται στον όρο να μην τύχει της ενίσχυσης υπό τις προϋποθέσεις που προβλέπονται στο άρθρο 18 παράγραφος 1 στοιχείο α), η ενίσχυση αποδεσμεύεται για το σύνολο του ποσού που έχει παρασχεθεί, μόλις ο ενδιαφερόμενος υποβάλει τα πιστοποιητικά που αναφέρονται στο άρθρο 18 παράγραφος 3, για μια ποσότητα τουλάχιστον ίση με 99 % της ποσότητας για την οποία έχει παρασχεθεί η ασφάλεια.
Στην περίπτωση που η εξαγωγή του ελαιόλαδου που αναφέρεται στο άρθρο 18 παράγραφος 1 στοιχείο β) αφορά το ελαιόλαδο που υπάγεται στις διακρίσεις 15.07 Α Ι β) ή 15.07 Α Ι γ) του Κοινού Δασμολογίου, η εξαγωγή αυτή μπορεί να συνεπάγεται την αποδέσμευση της ασφάλειας μόνο στις περιπτώσεις που η περιεκτικότητα του εξαγομένου λαδιού σε ελεύθερα λιπαρά οξέα, που εκφράζεται σε ελαϊκό οξύ, δεν υπερβαίνει 30 γραμμάρια ανά 100 γραμμάρια. Στην περίπτωση αυτή, η αποδεσμευόμενη ασφάλεια είναι ίση αντιστοίχως με 88 % και 40 % της ποσότητας που αναγράφεται στο πιστοποιητικό που αναφέρεται στο άρθρο 18 παράγραφος 3.
Όταν οι όροι που προβλέπονται στο παρόν άρθρο πληρούνται μόνο για ένα μέρος της σχετικής ποσότητας λαδιού, η ασφάλεια αποδεσμεύεται κατ' αναλογία της ποσότητας αυτής.
Άρθρο 18
1. Κατά την έννοια του άρθρου 17 παράγραφος 4 πρώτο εδάφιο, θεωρείται ότι έχει υπαχθεί στον όρο να μην μπορεί να τύχει της ενίσχυσης στην κατανάλωση κατά την έννοια του άρθρου 9 παράγραφος 2 του κανονισμού (ΕΟΚ) αριθ. 3089/78 το λάδι:
α) που έχει συσκευασθεί, σε επιχείρηση που βρίσκεται στην Κοινότητα σε άμεσες συσκευασίες καθαρού περιεχομένου ίσου ή κατώτερου από 5 λίτρα, οι οποίες δεν φέρουν τον αριθμό αναγνώρισης που προβλέπεται στο άρθρο 4, και έχει εξέλθει από την επιχείρηση αυτή, ή
β) που έχει εγκαταλείψει το τελωνειακό έδαφος της Κοινότητας σε άμεσες συσκευασίες καθαρού περιεχομένου ανώτερου από 5 λίτρα χωρίς αριθμό αναγνώρισης ή χύμα, ή
γ) που έχει χρησιμοποιηθεί για την παρασκευή κονσερβών ψαριών ή λαχανικών, χωρίς να τύχει του ποσού της επιστροφής στην παραγωγή που προβλέπεται για το ελαιόλαδο κοινοτικής προέλευσης που χρησιμοποιείται στην παρασκευή αυτή, ή
δ) για το οποίο αποδείχθηκε, εφόσον τούτο γίνει αποδεκτό από το ενδιαφερόμενο κράτος μέλος, ότι το ελαιόλαδο που έχει εισαχθεί σε άμεσες συσκευασίες καθαρού περιεχομένου μικρότερου ή ίσου των 5 λίτρων οι οποίες φέρουν τις ενδείξεις που αναφέρονται στο άρθρο 17 παράγραφος 1, παρελήφθη ως έχει από το λιανεμπόριο ή χρησιμοποιήθηκε από βιομηχανία ή εγκατέλειψε το τελωνειακό έδαφος της Κοινότητας.
2. Οι επιχειρήσεις που προβλέπουν να χρησιμοποιήσουν το ελαιόλαδο που αναφέρεται στο άρθρο 17 παράγραφος 1 με έναν από τους τρόπους που αναφέρονται στην παράγραφο 1 στοιχεία α) και γ) πρέπει να ενημερώσουν, εκ των προτέρων, τις αρχές του ενδιαφερόμενου κράτους μέλους.
Όσον αφορά το λάδι που αναφέρεται στην παράγραφο 1 στοιχείο α), οι επιχειρήσεις εκτός των εγκεκριμένων επιχειρήσεων, πρέπει να τηρούν λογιστική αποθήκης σύμφωνα με τις προϋποθέσεις που προβλέπονται στο άρθρο 3 στοιχεία β) έως θ), η οποία να συμπληρώνεται με την ένδειξη των αποθεμάτων ελαιόλαδου που υφίστανται κατά την ημερομηνία, κατά την οποία παρέχεται στην αρμόδια αρχή η πληροφορία που αναφέρεται στο πρώτο εδάφιο.
Όσον αφορά το ελαιόλαδο που αναφέρεται στην παράγραφο 1 στοιχείο γ), οι επιχειρήσεις πρέπει να τηρούν τις διατάξεις που προβλέπονται από τον κανονισμό (ΕΟΚ) αριθ. 1963/79 της Επιτροπής (1).
3. Μετά από αίτηση των ενδιαφερομένων επιχειρήσεων η αρμόδια αρχή εκδίδει πιστοποιητικό σύμφωνα με το υπόδειγμα που περιέχεται στο παράρτημα, εφόσον οι επιχειρήσεις αυτές αποδείξουν προς ικανοποίηση της σχετικής αρχής ότι έχουν πράγματι χρησιμοποιήσει το λάδι ή ισοδύναμη ποσότητα σύμφωνα με τους όρους που ορίζονται στην παράγραφο 1 στοιχεία α), γ) και δ).
Εντούτοις, για το λάδι που αναφέρεται στην παράγραφο 1 στοιχείο δ) το πιστοποιητικό που αναφέρεται παραπάνω εκδίδεται μόνο για το λάδι που αναφέρεται στο άρθρο 17 παράγραφος 1.
4. Σε περίπτωση εξαγωγής, η απόδειξη της ενέργειας αυτής παρέχεται όπως στην περίπτωση της επιστροφής κατά την εξαγωγή. Η απόδειξη αυτή πρέπει να υποβάλλεται στην αρμόδια αρχή του κράτους μέλους στο οποίο έχουν τηρηθεί οι διατυπώσεις εξαγωγής. Μετά από αίτηση του ενδιαφερομένου οι αρχές εκδίδουν το πιστοποιητικό που αναφέρεται στην παράγραφο 3.
Στην περίπτωση που το λάδι έχει εξαχθεί στην Ελβετία ή στην Αυστρία βάσει της διαδικασίας εσωτερικής κοινοτικής διαμετακόμισης ή στην περίπτωση που το λάδι έχει διέλθει μέσω των χωρών αυτών βάσει της διαδικασίας αυτής πριν φθάσει στην χώρα προορισμού, το πιστοποιητικό εκδίδεται υπό τον όρο ότι έχει παρασχεθεί η απόδειξη ότι το εν λόγω λάδι έχει τεθεί σε ελεύθερη κυκλοφορία σε τρίτη χώρα, εκτός καταστροφής κατά τη διάρκεια της μεταφοράς μετά από περίπτωση ανωτέρας βίας.
5. Το ελαιόλαδο, για το οποίο έχει εκδοθεί πιστοποιητικό υπό τους όρους που αναφέρονται στην παράγραφο 4 μπορεί να τύχει των διατάξεων του κανονισμού (ΕΟΚ) αριθ. 754/76 του Συμβουλίου (2), μόνο στην περίπτωση που το σχετικό πιστοποιητικό έχει ακυρωθεί ή αν έχει παρασχεθεί νέα ασφάλεια σύμφωνα με τις διατάξεις του άρθρου 17.
Άρθρο 19
Τα κράτη μέλη ανακοινώνουν στην Επιτροπή τις διατάξεις που θεσπίζουν για την εφαρμογή του παρόντος κανονισμού.
Άρθρο 20
Καταργείται ο κανονισμός (ΕΟΚ) αριθ. 3172/80.
Άρθρο 21
Ο παρών κανονισμός αρχίζει να ισχύει την 1η Νοεμβρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Σεπτεμβρίου 1985.

Labels: 11
17
19
3
12